Priča jedne šeširice

 Zovem se Šeširka. Živim u vreloj Africi. Svima služim kao zaklon od sunca. Ali svi misle samo na sebe. Nitko ne zna kako je šeširima! I nama je vruće!

 Zato sam odlučila krenuti u pustolovinu. Nisam mogla pješačiti pa sam plutala dugo, dugo na vodi. More me donijelo u Hrvatsku. Tamo je bila jesen. Srela sam puno jesenskih šešira. Na sebi su imali suho šareno lišće, orahe, lješnjake i slatke bademe.

 Ugledala sam tužnu djevojčicu. Nije imala svoj šešir za nastup u školi. Ugledala me na obali i odnijela kući. Kasnije me ostavila na krevetu i izašla. Pomislila sam da nikad ne ću postati lijep jesenski šešir. Željela sam otići od nje, ali onda sam je ugledala s rukama punim šarenog lišća i plodova.

 Po meni je prišila žuto, crveno, šuškavo lišće, a mirisne plodove iz vrta je zalijepila. Velika mi se želja ostvarila!

 Postala sam najljepši jesenski šešir na svijetu.

 Martina Biber 5.b